U Z N E S E N I E
z rokovania obecného zastupiteľstva v Margecanoch konaného dňa 24.1.2011

Uznesenie číslo: 3

Obecné zastupiteľstvo 

A. B e r i e   n a   v e d o m i e 
1.  kontrolu uznesenia zo zasadnutia OZ dňa 10.1.2011.

B. S c h v a ľ u j e
1. Program rozvoja bývania.
2. investičný zámer obce- výstavbu bytového domu – „9 b.j. Školská 2, Margecany.
3.
a) výstavbu bytového domu – „9 b.j. Školská 2, Margecany“ na pozemkoch CK-N č.98, 99/1, 736 v katastrálnom území Margecany formou stavebných úprav a nadstavby časti budovy s.č.135 na parcele CK-N č. 98 v  zmysle zákona 443/2010 Z.z. o dotáciách na rozvoj bývania a o sociálnom bývaní a v súlade so zákonom č. 607/2003 Z.z o Štátnom fonde rozvoja bývania v znení neskorších predpisov.
b)  podanie 
   - žiadosti o poskytnutie podpory formou úveru  z prostriedkov ŠFRB na výstavbu nájomných bytov nižšieho štandardu v bytovom dome a
   -  žiadosti o poskytnutie dotácie z MDVaRR SR na výstavbu nájomných bytov nižšieho štandardu v bytovom dome.
 c) spôsob financovania výstavby bytového domu – oprávnené náklady stavby vrátane nákladov na projektové práce  v celkovej výške do 137 681 € budú vykryté z prostriedkov:
    - MDVaRR SR vo forme dotácie vo výške  75% oprávnených nákladov      
    - ŠFRB vo forme úveru vo výške 25% oprávnených nákladov.
d) spôsob zabezpečenia záväzku za poskytnuté úverové prostriedky zo ŠFRB vo výške 1,5  násobku úveru  a to formou:
   - ručením nehnuteľnosťami vo vlastníctve Obce Margecany.
e) záväzok obce vyčleňovať  finančné prostriedky v rozpočte obce a zabezpečiť tak v prípade poskytnutia úveru z prostriedkov ŠFRB jeho splácania počas celej doby jeho platnosti a to v pravidelných  mesačných splátkach, pre rok 2011 vyčleniť v rozpočte obce 3 mesačné splátky.
f) prípadnú zmenu rozpočtu súvisiacu s poskytnutím podpory zo ŠFRB a dotácie z MDVaRR SR a následným financovaním výstavby bytového domu „9 b.j. Školská 2, Margecany“ s tým, že do výdavkovej časti rozpočtu bude započítaná čiastka súvisiaca so splácaním úveru zo ŠFRB mesačne počas trvania zmluvného vzťahu.
g) spôsob a podmienky prenajímania  nájomných bytov podľa § 11 odsek 1 písm. a)  a § 12 zákona 443/2010 Z.z. o dotáciách na rozvoj bývania a o sociálnom bývaní .
4. 
a) výstavbu technickej vybavenosti – SO 05 Vodovod, SO 06 Kanalizácia a SO 03 Spevnené plochy k stavbe „9 b.j. Školská 2, Margecany“ – na pozemkoch v kat. území Margecany v celkovej výške do 37 080 €. 
b)  spôsob financovania výstavby technickej vybavenosti formou:
-	dotácie z MDVaRR SR vo výške 50% oprávnených nákladov jednotlivých druhov obstarávanej technickej vybavenosti ,
-	z rozpočtu Obce Margecany vo výške 50% oprávnených nákladov jednotlivých druhov obstarávanej technickej vybavenosti.
c) predloženie žiadosti o poskytnutie dotácie na výstavbu technickej  vybavenosti z prostriedkov MDVaRR SR.
5. financovanie neoprávnených výdavkov  k stavbe „9 b.j. Školská 2, Margecany“ – na pozemkoch v kat. území Margecany v celkovej výške do 25 000 €. 
6. začatie prípravných prác na  investičnom zámere obce: Rekonštrukcia budovy hasičskej zbrojnice.
7.  začatie prípravných prác na  investičnom zámere obce: Most Bystrá
8. začatie prípravných prác na  investičnom zámere obce: Regenerácia sídla Margecany II. etapa- multifunkčná zóna TJ centrum
        - centrum – kostol
        - rozšírenie centra predstaničného priestoru
        - ulica Partizánska
        - rozšírenie centra OcÚ
        - ulica Školská
        - centrum – polyfunkčný objekt – Školská 2

	Ing. Igor Petrik
	 starosta obce